
         Nr.23/40/2003

BIROUL PERMANENT

AL

CAMEREI DEPUTAŢILOR



În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.21/2003 pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                             Nr.23/40/2003

RAPORT

asupra proiectului de Lege privind aprobarea Ordonanţei Guvernului nr.21/2003 pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor



1. Comisia pentru industrii şi servicii a fost sesizată, cu adresa nr.22 din 3 februarie 2003, pentru avizare şi dezbatere în fond, cu proiectul de Lege privind aprobarea Ordonanţei Guvernului nr.21/2003 pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor.



Ordonanţa Guvernului nr.21/2003 a fost avizată favorabil de Consiliul Legislativ cu nr.150 din 30 ianuarie 2003.



Proiectul de lege a fost avizat favorabil, în forma propusă de iniţiator, de Comisia pentru administraţie publică, amenajarea teritoriului şi echilibru ecologic, cu nr.26/1092/11.02.2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din data de 19 februarie 2002. La lucrările comisiei au participat specialişti din cadrul Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 23 deputaţi din totalul de 26 de deputaţi membri ai comisiei.



5. În urma dezbaterii, membrii comisiei propun admiterea cu o completare a proiectului de lege, în vederea corelării termenilor utilizaţi în ordonanţă.



Raportul comisiei a fost adoptat în unanimitate.
A M E N D A M E N T E    A D M I S E

Comisia pentru industrii şi servicii propune adoptarea proiectului de lege cu următorul amendament:

	Nr.

crt.
	Text OG nr.21/2003
	Amendamente admise
	Motivaţia

	0
	1
	2
	3

	1.
	
	LEGE

privind aprobarea Ordonanţei Guvernului nr.21/2003 pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor 

	

	2.
	
	Art.I - Se aprobă Ordonanţa Guvernului nr.21 din 30 ianuarie 2003 pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor, adoptată în temeiul art.1 pct.II.11 din Legea nr.680/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr.61 din 1 februarie 2003, cu următoarele modificări:

	

	3.
	ORDONANŢĂ

pentru completarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor
	Nemodificat
	


	0
	1
	2
	3

	4.
	1. Articolul 1 se completează cu un nou alineat, alin.(3) cu următorul cuprins:

"(3) Autoritatea Feroviară Română - AFER va asigura, de asemenea:
a) respectarea condiţiilor care trebuie să fie îndeplinite pentru realizarea interoperabilităţii sistemului feroviar transeuropean convenţional pe teritoriul României; aceste condiţii privesc proiectarea, construirea, punerea în funcţiune, reconstruirea, reînoirea, exploatarea şi întreţinerea elementelor acestui sistem precum şi calificările profesionale şi condiţiile de sănătate şi de securitate a personalului care contribuie la exploatarea sistemului;

b) respectarea condiţiilor care trebuie să fie îndeplinite pentru realizarea interoperabilităţii sistemului feroviar transeuropean de mare viteză pe teritoriul României; aceste condiţii privesc proiectele atât pentru construirea, reconstruirea cât şi pentru exploatarea infrastructurii şi a materialului rulant care vor contribui la funcţionarea acestui sistem."


	La articolul unic punctul 1, literele a) şi b) ale alineatului (3), vor avea următorul cuprins:

"(3) Autoritatea Feroviară Română - AFER va asigura, de asemenea:
a) respectarea condiţiilor care trebuie să fie îndeplinite pentru realizarea interoperabilităţii sistemului de transport feroviar transeuropean convenţional pe teritoriul României; aceste condiţii privesc proiectarea, construirea, punerea în funcţiune, reconstruirea, reînoirea, exploatarea şi întreţinerea elementelor acestui sistem precum şi calificările profesionale şi condiţiile de sănătate şi de securitate a personalului care contribuie la exploatarea sistemului;

b) respectarea condiţiilor care trebuie să fie îndeplinite pentru realizarea interoperabilităţii sistemului de transport feroviar transeuropean de mare viteză pe teritoriul României; aceste condiţii privesc proiectele atât pentru construirea, reconstruirea cât şi pentru exploatarea infrastructurii şi a materialului rulant care vor contribui la funcţionarea acestui sistem."


	Corelare cu prevederile articolului 6 alin.(2).

	5.
	2. Articolul 6 se completează cu un nou alineat, alin.(2), cu următorul cuprins:

"(2) Cheltuielile privind investiţiile pentru realizarea proiectelor de importanţă naţională, precum şi cele pentru integrarea sistemului de transport feroviar al României în sistemul de transport feroviar european, efectuate de instituţia publică prevăzută la art.1, se pot finanţa din surse proprii, credite bancare şi în completare de la bugetul de stat."


	Nemodificat
	

	6.
	
	Art.II. Ordonanţa Guvernului nr.95/1998, aprobată cu modificări prin Legea nr.3/2002, cu modificările şi completările ulterioare, astfel cum a fost modificată prin prezenta lege, va fi republicată în Monitorul Oficial al României, Partea I, dându-se textelor o nouă numerotare.


	


                                   PREŞEDINTE,                                                                          SECRETAR,

                                     István Antal                                                                            Cristian Buzea
                                                                                                                               RAPORTORI







Dep.Ioan Bivolaru – PSD

Dep.Ioan Miclea – PRM







Dep.Aurelia Vasile – PSD

Dep.Dumitru Palade – PRM







Dep.Marin Anton – PNL

Dep.Robert Raduly – UDMR







Dep.Anca Boagiu – PD

Dep.Ion Rădoi – PSD







Dep.Cristian Buzea – PRM
Dep.Florentin Sandu – PSD







Dep.Aurel Daraban – PSD

Dep.Istvan Erdei – UDMR







Dep.Pavel Târpescu – PSD

Expert, Daniel Bădina

